इनकम टैक्स ने शुरू की सर्वे की कार्रवाई, 4 फर्मों पर सर्वे
आयकरविभाग की इंटेलिजेंस एंड क्रिमिनल इन्वेस्टिगेशन विंग (आईएमसीआई) द्वारा अजमेर रेंज के बैंकों से जुटाई गई जानकारी के आधार पर कार्रवाई शुरू हो गई है। आयकर विभाग की चार टीमों ने गुरुवार को केकड़ी में 1 आैर अजमेर में अलग-अलग 3 कारोबारियों की फर्मों पर आयकर सर्वे की कार्रवाई की है। चारों फर्म से दस्तावेज जब्त कर वेरिफिकेशन किया जा रहा है।
आयकर विभाग ने पिछले दिनों अजमेर जिले के 315 बैंकों आैर भीलवाड़ा के बैंकों से यह जानकारी जुटाई थी कि कौन से खाताधारक ऐसे हैं, जिनके खातों में एकाएक लाखों-करोड़ों रुपए जमा कराए गए हैं। इसके बाद आईएमसीआई द्वारा नोटिस जारी करने की कार्रवाई शुरू की गई। इस जानकारी के बाद आयकर विभाग अब चिह्नित फर्म पर कार्रवाई कर रहा है। केकड़ी में एक आैर अजमेर में अलग-अलग तीन फर्मों पर आयकर विभाग ने सर्वे की कार्रवाई की है। मालूम हो कि आयकर विभाग ने नगर निगम से शहर के ऐसे अमीरों की जानकारी मांगी थी, जिनके नाम बेशकीमती संपत्तियां हैं। विभाग ऐसे लोगों की जानकारी जुटाकर उनकी संपत्ति का आकलन कर रहा है। बैंकों से मिली खातों की जानकारी से भी इसका मिलान किया जाएगा।
bho_Deva hin_Deva hin_Deva